**ZMENY STANOV SPK**

prijaté na V. sneme SPK vo Zvolene 30.04.2016

V § 1 ods. 1 za slovom jednotná sa dopĺňa slovo „stavovská“

V § 1 ods. 2 je vložený nový text „ SPK je právnickou osobou, ktorá sa člení na obvodné poľovnícke komory (ďalej len „OPK“), ktoré majú právnu subjektivitu v rozsahu ustanovenom zákonom, stanovami a vnútornými predpismi SPK“:

V § 1 ods. 2 má nové číslo „ods. 3.“

V § 1 ods. 4 sa dopĺňa prvá veta nasledovne. „ SPK svoju činnosť uskutočňuje prostredníctvom svojich orgánov, organizačných jednotiek- OPK a členov“. Nasleduje pôvodný text, kde slovo zložky sa nahrádza slovom „jednotky.“

V § 2 ods. 3 sa slová „IČO SPK“ nahrádza slovom „IČO:“.

V § 3 ods. 1 písm. i) sa slová (ďalej len ministerstvo) menia na slová (ďalej len „ministerstvo“) a vkladajú sa za tento text slová „a s inými organizáciami“.

V § 6 ods. 2 sa slová „obvodnej poľovníckej komory (ďalej len OPK)“ nahrádzajú slovami „OPK“ a za slovo „žiadateľ“ sa vkladá slovo „trvalé“.

V § 6 ods. 3 sa za slovo „majú“ vkladá slovo „trvalé“ a za slovo „eviduje“ slovo „kancelária“.

V § 6 ods. 5 sa v druhej vete za slová „ktoré rozhodne“ vkladajú slová „ o prijatí alebo neprijatí“ a posledná veta sa vypúšťa.

V § 6 ods. 6 sa na konci prvej vety dopĺňajú slová „ak o to fyzická osoba prejaví záujem“.

V § 6 ods. 7 písm. g) sa vypúšťa písmeno „g“ a text ostáva.

V § 6 ods. 8 písm. c) sa za slová „ na všetkých úrovniach“ dopĺňa čiarka a text „pričom rovnaká osoba nesmie byť volená vo vzájomnom kontrolnom vzťahu,“.

V § 6 ods. 8 sa za písmeno „e“ vkladá nové písmeno „f“ a text „člen SPK sa nemôže nechať zastupovať v činnostiach uvedených pod písmenami b) až e)“.

V § 6 ods. 9 písm. f) sa mení text nasledovne a znie „zaplatiť členský príspevok najneskôr do 31. marca kalendárneho roku a účelový príspevok v určenej lehote“.

V § 7 ods. 6 písm. c) text znie „nezaplatením členského alebo účelového príspevku na základe preukázateľne doručeného výmeru od OPK obsahujúceho sumu členského alebo účelového príspevku, číslo účtu na ktorý má byť platba uskutočnená a určenie lehoty na zaplatenie; výmer musí obsahovať aj upozornenie na zánik členstva v SPK,“.

V § 7 ods. 8 písm. b) sa slovo „pracovníkov“ nahrádza za slovo „zamestnancov“.

V § 10 sa vkladá ods. 1

V § 10 ods. 1 písm. d) slová (ďalej len DR SPK) sa nahrádzajú slovami „(ďalej len „DR SPK“)“.,

V § 10 ods. 1 písm. e) slová (ďalej len DK SPK) sa nahrádzajú slovami „(ďalej len „DK SPK“)“.

V § 10 sa vkladá ods. 2, ktorý znie „ Funkčné obdobie orgánov SPK je päťročné“.

V § 10 sa vkladá ods. 3, ktorý znie „ Ak členstvo v orgáne SPK vznikne medzi výročnými snemami, končí na najbližšom výročnom sneme“.

V § 11 ods. 2 sa za slová „raz za rok“ vkladajú slová „ najneskôr do konca apríla bežného roka“.

V § 11 ods. 3 sa za slovom „prezídium“ vkladá slovo „SPK“ a slová „stanoveného kľúča“ sa nahrádzajú slovami „kľúča jeden delegát na každých aj začatých 500 členov SPK“.

V § 11 ods. 4 sa slovo „OPK“ zamieňa za slovo „SPK“.

V § 11 ods. 5 písm. j) sa slová „DK SPK“ vypúšťajú a nahradzujú sa slovami „DR SPK“.

V § 11 ods. 6 písm. c) sa slovo „SPK“ nahrádza slovami „ na úseku vykonávania kurzov uchádzačov o prvý poľovný lístok“,

V § 12 ods. 4 písm. d) sa slovo „zložiek“ nahrádza slovom „jednotiek“,

V § 12 ods. 4 písm. g) sa mení nasledovne „vydáva vnútorné predpisy SPK na úseku:

1. vydávania poľovných lístkov,
2. organizácie chovateľských prehliadok,
3. používania symbolov SPK“,

V § 12 ods. 4 písm. i) sa slovo „pracovníkov“ nahrádza slovom „zamestnancov“.

V § 12 ods. 6 sa slovo „pracovníkov“ nahrádza slovom „zamestnancov“.

V § 14 ods. 1 písm. a) sa za slovo „záväzných“ dopĺňa slovo „právnych“.

V § 15 ods. 2 znie „DK SPK môže rozhodnúť o odňatí riešenia disciplinárneho prípadu miestne príslušnej obvodnej disciplinárnej komisii a odstúpiť vec na riešenie inej obvodnej disciplinárnej komisii, ak sú vznesené námietky zaujatosti proti miestne príslušnej obvodnej disciplinárnej komisii“.

V § 16 sa vypúšťa ods. 2

V § 16 sa doterajší odsek 3 označuje ako odsek 2

V § 17 ods. 1 znie „OPK pôsobí spravidla v územnom obvode okresného úradu a združuje základné organizačné jednotky SPK, ktorými sú užívatelia poľovných revírov v obvode jej pôsobnosti a základné organizačné jednotky, ktoré nie sú užívateľmi revíru, ale v obvode jej pôsobnosti majú sídlo , ako aj fyzické osoby- členov SPK s trvalým pobytom v obvode jej pôsobnosti, ktorí nie sú členmi žiadnej organizačnej jednotky SPK. Návrh na vznik OPK predkladá prezídiu SPK prípravný výbor, ktorý preukáže aké územie a akú členskú základňu zastupuje notárskou zápisnicou zo zhromaždenia fyzických osôb a právnických osôb, ktoré tvoria novú OPK. Prezídium SPK o návrhu rozhodne na najbližšom zasadnutí.

V § 17 ods. 2 sa vypúšťa

V § 17 sa doterajší odsek 3 označuje ako odsek 2

V § 17 sa doterajší odsek 4 označuje ako odsek 3

V § 17 doterajší odsek 5 sa označuje ako odsek 4 a za textom uvedeným pod písmenom e) sa vkladá nová veta „Na členstvo v orgánoch OPK sa použijú obdobne ustanovenia § 10 ods. 2 a 3“.

V § 17 doterajší odsek 6 sa označuje ako odsek 5 a slová „má vlastnú právnu subjektivitu“ sa vynechávajú

V § 17 ods. 6 znie „Zoznam OPK tvorí prílohu č. 4 Stanov SPK; OPK sú povinné priebežne aktualizovať údaje do zoznamu ak sa údaje zmenia“.

V § 18 ods. 1 znie „ Výročná konferencia sa uskutočňuje raz za 5 rokov a je zhromaždením delegátov s hlasom rozhodujúcim.

1. zvolených základnými organizačnými jednotkami SPK v územnej pôsobnosti OPK, s kľúčom stanoveným predstavenstvom OPK,
2. zvolených fyzickými osobami s trvalým pobytom v územnej pôsobnosti OPK, ktoré nie sú členmi alebo zamestnancami žiadnej organizačnej jednotky SPK, s kľúčom stanoveným predstavenstvom OPK,
3. členov predstavenstva OPK, predsedu obvodnej dozornej rady a predsedu obvodnej disciplinárnej komisie, ak neboli zvolení za delegátov výročnej konferencie.

Vyslaní zástupca SPK ani hostia pozvaní predstavenstvom OPK nemajú hlasovacie právo“.

V § 18 ods. 2 znie „Zhromaždenie fyzických osôb podľa odseku 1 písm. b) zvoláva predseda OPK pozvánkou zverejnenou na webovom sídle SPK a webovom sídle OPK ak je zriadené, najmenej 15 dní pred začiatkom konferencie“.

V § 18 ods. 3 písm. b) sa vypúšťajú slová „ na vytvorenie novej OPK“

V § 18 ods. 5 znie „Konferencie sa ako delegáti zúčastňujú za každého člena- právnickú osobu jeden z delegátov, ktorí boli zvolení na výročnú konferenciu, alebo ho určia orgány príslušnej právnickej osoby, resp. rozhodnú o vyslaní iného delegáta. Delegátov zvolených podľa odseku 1 písm. b) zastupuje nimi určený zvolený delegát. Zvolený delegát sa nemôže nechať zastupovať na základe splnomocnenia.

Konferencie sa ako delegáti zúčastňujú i členovia predstavenstva OPK, predseda obvodnej dozornej rady a predseda obvodnej disciplinárnej komisie.

Konferencie sa zúčastňuje i zástupca vyslaný SPK a hostia, ktorých môže pozvať predstavenstvo OPK. Tieto osoby nemajú hlasovacie právo. Konferencie zvoláva predstavenstvo OPK písomnými pozvánkami najmenej 14 dní vopred s uvedením programu rokovania. Mimoriadne konferencie zvoláva predstavenstvo OPK z vlastného podnetu, alebo ak o zvolanie mimoriadnej konferencie požiada viac ako tretina členov- právnických osôb, ktoré sú oprávnené na konferenciu vyslať delegáta alebo ak o jej zvolanie požiada prezídium SPK alebo ministerstvo.

Ak predstavenstvo mimoriadnu konferenciu nezvolá do 30 dní od doručenia žiadosti, zvolá ju prezídium SPK na náklady OPK“.

V § 18 sa doterajší odsek 7 označuje ako odsek 6

V § 19 ods. 1 sa vypúšťajú slová „je výkonným orgánom OPK“ a nahrádzajú sa slovami „a konferenciou zvolený predseda sú výkonnými orgánmi OPK“,

V § 19 ods. 1 písm. b) znie „určuje, ktorá poľovnícka organizácia alebo jej organizačná zložka s právnou subjektivitou alebo orgán OPK plní úlohy vyplývajúce z § 42 ods. 1 zákona okrem písm. a), b), d) a m) v podmienkach OPK“,

§ 19 ods. 1 písm. e) sa za slová „organizuje teoretickú“ vkladá čiarka a text „streleckú prípravu“

V § 20 ods. 1 sa vypúšťajú slová „vedúceho kancelárie OPK a z“ a slovo „pracovníkov“ sa nahrádza slovom „zamestnancov“.

V § 21 ods. 4 sa slovo „podpredseda“ nahrádza slovami „člen predstavenstva“.

V § 23 ods. 1 sa za slovo „je“ vkladá slovo „prvostupňový“.

V § 23 ods. 2 sa za slovo „volí“ vkladá slovo „výročná“.

§ 26 znie:

„§ 26

**Účinnosť**

Stanovy schválené ustanovujúcim snemom 23.1. 2010 v znení zmien a doplnkov:

1. schválených snemom 11.júna 2011,
2. schválených snemom 22.júna 2013,
3. schválených snemom 30. apríla 2016“.